বলিউডকে ‘শ্রী’-হীন করে চলে গেলেন ‘হাওয়া হাওয়াই’। কেবল স্মৃতির কুঠুরিতেই মিলবে এবার ‘চাঁদনি’-র ঝলক। মাত্র ৫৪ বছর বয়সেই চলে গেলেন এই প্রতিভাময়ী অভিনেত্রী।
রাষ্ট্রিয় সম্মান সহকারে বুধবার মুম্বইয়ে সেলিব্রেশন স্পোর্টস ক্লাব-এ তাঁর শেষকৃত্য সম্পন্ন হয়েছে। অভিনেত্রীকে শ্রদ্ধাঞ্জলি জানাতে উপস্থিত ছিলেন বলিউডের অনেক তারকাই। শ্রদ্ধার্ঘ্য জানাতে বাতিল হয়েছে টিনসেল টাউনের নানা হোলি পার্টিও। 

এই বিষয়ে অন্যান্য খবর

শেষ হল রহস্য, শ্রীদেবীর মৃত্যু নিয়ে চূড়ান্ত রায় দিয়ে দিল দুবাই
সৎমা শ্রীদেবীর মৃত্যুর পর এবার তাঁর সম্পর্কে অকপট অর্জুন


শ্রীদেবীর মৃত্যুর খবর প্রকাশ্যে আসার পরেই সোশ্যাল মিডিয়ায় পোস্ট করে অভিনেত্রী শাবানা আজমি জানিয়েছেন তাঁর হোলি পার্টি বাতিলের কথা। টুইটে তিনি লিখেছেন, ‘‘শ্রীদেবীর মৃত্যুর জন্য আগামী ২ মার্চ জানকি কুরির-এ আয়োজিত হোলি পার্টি বাতিল করা হয়েছে।’’

Our Holi party at Janki Kurir stands cancelled on 2nd March in the wake of Sridevis passing away.
— Azmi Shabana (@AzmiShabana) February 26, 2018

শুধু শাবানাই নয়, অভিনেত্রীকে শ্রদ্ধাঞ্জলি জানানোর জন্য মুম্বইয়ের গ্রিন একর কো-অপ হাউসিং সোসাইটির বাসিন্দারা তাঁদের কমপ্লেক্স-এ আয়োজিত হোলির অনুষ্ঠানও বাতিল করেছেন। এমনই জানা গিয়েছে এক সর্বভারতীয় সংবাদমাধ্যমের প্রতিবেদনে। এই কমপ্লেক্সেই থাকতেন শ্রীদেবী।
এছাড়াও পরিচালক রামগোপাল বর্মাও তাঁর আগামী ছবির নাম এবং পোস্টার মুক্তি পিছিয়ে দিয়েছেন অভিনেত্রীর অকালপ্রয়াণের জন্য। অমিতাভ বচ্চন এবং ঋষি কপূরের আগামী ছবি ‘১০২ নট আউট’-এর গানের শ্যুটিংও বাতিল হয়েছে ইতিপূর্বে।